**Xikimi xa Mpfuno wa Rihanyo vs Pholisi ya Ndzindzakhombo wa Rihanyo – Hi kwihi ku hambana, naswona hi swihi swi nga ndzi lulamela?**

***Manghenelo***

Loko u hlawula xikimi xa mpfuno wa rihanyo kumbe pholisi ya ndzindzakhombo wa rihanyo, swi ya hi mahanyelo ya wena, swilaveko swa wena na mpimanyeto wa wena. Madurhelo exikarhi ka leswimbirhi ya hambana hikuva swimakiwa swi nyika vukorhokeri byo hambana na mimbuyelo. Xitirhisiwa lexi xi ta ku nyika hi marungula eka tindlela hi timbirhi, ku endlela leswaku u teka xiboho xo twala eka hi xin’we.

I swa nkoka ku tiva leswaku i milawu yihi yi tirhaka eka switirhisiwa leswi na leswi i mihlangano yihi yi vekeke milawu leyi.

* Swikimi swa mpfuno wa rihanyo swi tirha kuya hi Nawu wa Swikimi swa Rihanyo wa 131 wa 1998 (Nawu wa Swikimi swa Rihanyo), leswi fambisaka hi Council for Medical Schemes (CMS).
* Ku Khoma Tikhasimende Kahle, vanyiki va ndzindzakhombo eka rihanyo ro pfumala nxungeto eka vutomi va fambisiwa hi Nawu wa Ndzindzakhombo wa nkarhi wo koma (wa 53 wa 1998 na vanyiki va rihanyo ra vutomi yiya hi Nawu wa Ndzindzakhombo wa Nkarhi wo- Leha (wa 52 wa 1998), tanihi swi faneleke, laha milawu yi vekiweke hi Financial Sector Conduct Authority (FSCA).
* Vanyiki va ndzindzakhombo wa rihanyo leri nga riki ra vutomi na ra vutomi na vona va landzela Nawu wa Ndzindzakhombo wa 18 wa 2017, lowu tlakusaka vunene bya swa timali no tirhisiwa hi Prudential Authority (PA) (xiphemu xa South African Reserve Bank (SARB)).

**Lemuka:** Ndzindzakhombo wa nkarhi wo koma sweswi wu vuriwa ndzindzakhombo lowu nga riki wa swa vutomi, kasi ndzindzakhombo wa nkarhi wo leha sweswi wu tiviwa tanihi ndzindzakhombo wa swa vutomi.

Hi nawu, swikimi swa mpfuno wa rihanyo a swi fanelangi kuva na xihlawuhlawu eku nyikiweni mpfuno wa rihanyo na nsirhelelo wa tihakelo ta rihanyo kuya hi ntlawa kumbe laha u sukaka kona, nhlavutelo wa masangu, vuyimana kumbe xiyimo xa rihanyo. Swilaveko swo fana ni leswi sivelaka xihlawuhlawu lexi nga riki kahle swa tirha eka tipholisi ta ndzindzakhombo wa rihanyo.

Kuna vanghenisi va xandla vo hambana lava u faneleke kuva lemuka. Xikimi xa mpfuno wa rihanyo (eka mhaka ya mpfuno wa rihanyo) kumbe munyiki wa ndzindzakhombo/muphakeri wa ximakiwa (eka mhaka ya pholisi ya ndzindzakhombo wa rihanyo) yi na vutihlamuleri byo ku sirhelela wena eka tihakelo ta swa rihanyo kumbe ku hakeriwa ntsengo lowu ku twananiweke hi wona kuya hi kontiraka ya ndzindzakhombo. Mutsundzuxi wa swa timali la nge nawini a nga ku pfuna ku hlawula ximakiwa xa swa timali lexi ringaneleke swilaveko swa wena swa rihanyo na mpimanyeto – vanhu lava na vona va lawuriwa hi FSCA, kambe ehansi ka nawu wo hambana, kuva Nawu wa Mutsundzuxi wa swa timali na Vukorhokeri bya Nkarhinyana wa 37 wa 2002). Vaphakeri va ximakiwa va pfumeleriwile ku xavisa swimakiwa swa vona swa timali na vukorhokeri hi ku vatsundzuxi va swa timali kumbe thwii hi ku tirhisa tele-sales kumbe inthanete.

Loko u kuma xitsundzuxo xa swa timali, sindzisa leswaku vatsundzuxi va ku nyika vuxokoxoko bya tihakelo, madurhelo na leswi katsiweke/swi nga katsiwi eka nsirhelelo. Ku kuma marungula hi xitalo eka ntirho wa mutsundzuxi wa swa timali vhakela [www.fscamymoney.co.za](http://www.fscamymoney.co.za)

Nxaxamelo wa tinhlamuselo wa kumeka emakumu ka xitirhisiwa lexi hi swikongomelo swa rheferense. Nxaxamelo lowu wu ta ku pfuna ku twisisa maritorito ya xithekiniki mayelana na mpfuno wa rihanyo na ndzindzakhombo ra rihanyo.

**Pheji ra vundzeni**

1. I yini xikimi xa mpfuno wa swa rihanyo?
2. I yini ndzindzakhombo wa swa rihanyo?
3. Ku hambana exikarhi ka xikimi xa mpfuno wa rihanyo na ya ndzindzakhombo wa rihanyo
4. Swivutiso leswi talaka ku vutisiwa – Swikimi swa mpfuno wa rihanyo
5. Swivutiso leswi talaka ku vutisiwa – Ndzindzakhombo wa rihanyo
6. Xana ndzi hlawula njhani exikarhi ka xikimi xa mpfuno wa rihanyo kumbe pholisi ya ndzindzakhombo wa rihanyo?
7. Hilaha u nga endlaka xivilelo ehenhla ka xikimi xa mpfuno wa rihanyo
8. Maendlelo ya xivilelo ehenhla ka munyiki wa ndzindzakhombo
9. Vutihlanganis byo tirhiseka
10. **I yini xikimi xa mpfuno wa swa rihanyo?**

Xikimi xa mpfuno wa rihanyo xi ku pfuna ku hakelela swilaveko swa wena swa nhlayiso wa rihanyo, ku fana na tihakelo ta swa rihanyo mayelana na ku vhakela eka dokodela, muongori, vuhandzuri, ntirho wa meno, mahlo na ku amukeriwa exibedlhele loko swi laveka. Xikimi xa mpfuno wa rihanyo xi tala kuva xi ku nyika mimbuyelo yo tala ku tlula ndzindzakhombo wa rihanyo.

Swikimi swa mpfuno wa rihanyo a hi mihlangano yo ‘bindzula’. Va hava vinyi va minkavelo kumbe ku hakela mintsengo leyi hakeriwaka hi lembe eka vavekisi ku suka eka mibindzulo leyi endliweke. Swikimi swa mpfuno wa rihanyo swi kona eka swirho swa vona tanihi leswi timali hinkwato ta hlanganisiwa no hlayisiwa ku tirhisiwa kuya hi milawu ya xikimi na ku vona leswaku swirho hinkwaswo swa ringana no hlayisiwa hi ndlela ya kahle eka (ku tsakela ka vona eka kungu ra mbuyelo). Hinkwaswo leswi saleke (“mbhindzulo” ku suka eka lembe leri hundzeke) ya vekisiwa hi ku yimela swirho leswi joyineke xikimi xa mpfuno wa rihanyo, hi ku landzelela nawu.

Swirho leswi nga le ka xikimi xa mpfuno wa rihanyo swi hakela (tihakelo ta n’hweti) na swona hi le tlhelo swi amukela nsirhelelo wa rihanyo eka milawu ya swikimi. Swikimi swa mpfuno wa rihanyo swi fanele ku nyika Mimbuyelo ya le Hansi leyi Bohiweke, leyi kaneriwaka hi vuenti hi ku famba ka nkarhi eka xitirhisiwa lexi.

Kuna tinxaka timbirhi ta swikimi swa mpfuno wa rihanyo, ku nga, swikimi swo **pfuleka** no **pfaleka**. Munhu wihi na wihi a nga joyina xikimi xo pfuleka, kambe swikimi i swa vatirhi, mitlawa yo karhi ya vatirhi, kumbe swirho swa phurofexini yo karhi, vumaki, nhlangano kumbe vandla.

Swikimi hinkwaswo swa mpfuno wa rihanyo eAfrika Dzonga swi tirha kuya hi Nawu wa Swikimi swa Rihanyo wa 131 wa 1998) naswona swi lawuriwa hi Huvo ya Swikimi swa Rihanyo (CMS).

**Swikimi swa mpfuno wa rihanyo swi le ka milawu yinharhu leyi nga faneki na yin’wana tanihi leswi vekiweke eka Nawu wa Swikimi swa Rihanyo hi ndlela leyi:**

* 1. **Ku titsarisela ko pfuleka**

Swikimi swa mpfuno wa rihanyo hinkwaswo leswi rhijisitariweke swi fanele ku pfumelela munhu wihi na wihi ku joyini xikimi. A va fanelangi kuva na xihlawuhlawu ehenhla ka munhu wihi na wihi loyi a lavaka ku joyini xikimi naswona a nga hakela tihakelo ta vuxirho ta n’hweti na n’hweti. Kwalaho, xikimi xa mpfuno wa rihanyo lexi rhijisitariweke a nga ali xikombelo. Hambileswi swikimi swa mpfuno wa rihanyo swi nga tsarisaka munhu wihi na wihi, va nga vekela **nkarhi wo rindxela** eka swirho swintshwa na/kumbe vavuyeriwa va vona loko va joyina xikimi xa mpfuno wa rihanyo. Nkarhi wo rindzela wu ya hi nkarhi lowu muendli wa xikombelo a veke xirho xa xikimi xa mpfuno wa rihanyo hi nkarhi wo joyina xikimi xintshwa. Hikanyingi ku na tinxaka timbirhi ta nkarhi wo rindzela:

* Nkarhi wo rindzela wo angarhela ku fika eka tin’hweti tinharhu, lowu vekiweke loko ku cinciwa exikarhi ka swikimi swa mpfuno wa rihanyo. Hi nkarhi wo rindzela, swirho swi fanele ku hakela tihakelo ta ntolovelo ta swona ta n’hweti na n’hweti kambe a swi na nkateko wo endla xikoxo eka mimbuyelo yihi na yihi hi nkarhi wo rindzela, handlekaloko kun’wana Mimbuyelo ye le Henhla leyi Bohiweke yi tirha.
* Nkarhi wa xiyimo xo karhi wo rindzela wo fika eka 12 wa tin’hweti. Hi nkarhi lowu, swirho swi fanele ku hakela tihakelo ta swona ta n’hweti na n’hweti ta ntolovelo. Swiyimo swin’wana leswi a swi ri kona (leswi kumiweke hi nkarhi wa xikambelo) a swi nge katsiwi na tihakelo hinkwato to fambelana na rihanyo hi nkarhi wa 12 wa tin’hweti ti ta suka exikhwameni xa xirho, handlekaloko kun’wana Mimbuyelo ya le Henhla leyi Bohiweke yi tirha.

Vutisa mutsundzuxi wa wena wa swa timali leswaku i nkarhi wo tanihi kwihi wo rindzela wu vaka kona loko ku hlawuriwa xikimi xa mpfuno wa rihanyo lexi hlawuriweke.

Swikimi swa mpfuno wa rihanyo na swona swi nga hlawula ku koxa ndziho wo joyina nkarhi wu hundzile. **Ndziho wo joyina nkarhi** wu hundzile i ntsengo wa ndziho lowu xikimi xa mpfuno wa rihanyo xi nga wu vekaka eka munhu wihi na wihi loyi a joyinaka a ri na 35 wa malembe na le henhla, kuva swi ri kahle eka swirho leswi nga kona, hikuva munhu yeleyo u joyina xikimi a ri lonkulu laha swi nga endlekaka a ri na swilaveko swo tala swa rihanyo swo durha.

* 1. **Mimbuyelo leyi vekiweke ya le henhla**

Mimbuyelo ya le Henhla leyi Vekiweke, leyi tlhelaka yi tiviwa hi tiPMB, i ntlawa wa mimbuyelo leyi hlamuseriwaka leyi vonaka leswaku swirho hnkwaswo swa xikimi xa swa rihanyo swi fikelela vukorhokeri bya rihanyo byo karhi, swi nga ri na mhaka leswaku va hlawule ndlela yihi ya mbuyelo. Xikongomelo i ku nyika vanhu lava tshamaka va hlayisiwa ku antswisa rihanyo ra vona na vunene na ku endla nhlayiso wa rihanyo wu fikeleleka.

Xikombiso:

*“Tsakani wa ha ku joyina xikimi xa mpfuno wa rihanyo rosungula, u lava ku vonana na dokodela wa miehleketo (psychologist). U lava ku ku tiva hilaha mpfuno wa rihanyo wu nga ta hakelela vukorhokeri lebyi.*

*Xikimi xa mpfuno wa rihanyo xi ta hakela vukorhokeri endzhaku ko yima nkarhi wo rindzela wa tin’hweti tinharhu wu hundzuli, loko xiyimo ku ri PMB.”*

Mimbuyelo ya le Henhla leyi Vekiweke yi kumeka eka Nawu wa Swikimi swa Rihanyo, kuya hi laha swikimi swa mpfuno wa rihanyo swi faneleke ku hakelela madurhelo yo[[1]](#footnote-1) fambelana na ku kumeka, vutshunguri, na nhlayiso wa:

* Xiyimo xihi na xihi xa rihanyo xa mhaka ya xihatla;
* Ntlawa lowu pimiweke wa swiyimo swa rihanyo swa 271; na
* 25 swiyimo swo tika.

Xikimi xa mpfuno wa rihanyo ra wena xi ta ku nyika nxaxamelo wa swiyimo swo tika swa rihanyo leswi xi swi sirhelelaka u nga si joyina xikimi. U ta tlhela u nyikiwa marungula hi vaphakeri va vukorhokeri vo karhi, mirhi leyi longoloxiweke na mirhi leyi hakeleriwaka.

Xikimi xa mpfuno wa rihanyo lexi rhijisitariweke a xi nge vi xi nga katsi xiyimo xihi na xihi xa rihanyo lexi nga kumiwangiki kumbe xi tshunguriwa eka 12 wa tin’hweti u nga si joyina xikimi. Xikombiso, loko muvuyeriwa a kumeka a ri na HIV endzhaku ka tin’hweti tinharhu to rindzela, xikimi xi fanele ku hakeleela tihakelo leti fambelanaka na xitsongwatsongwana.

Loko xikimi xi veke 12 wa tin’hweti tova ku nga katsiwi xiyimo xo karhi xa rihanyo naswona 12 wa tin’hweti ti hundzile, xikimi xa boheka ku hakelela xiyimo xexo, kuya hi ku hlawuriwa ka mbuyelo wo karhi ku ringana lembe.

* 1. **Ku pimiwa hi muganga**

Swikimi swa mpfuno wa rihanyo swo rhijisitariwa a swi pfumeleriwi ku koxa eka swirho tihakelo to hambana eka kungu ro fana, handlekaloko tihakelo teto tiya hi muholo wa muendli wa xikombelo na/kumbe nhlayo ya vahlayisiwa. Hi marito man’wana, vanhu lava holaka muholo wa le hansi va nga hakela hakelo ya vuxirho leyitsongo loko va fananisiwa na lava holoka mali ya le henhla, kasi na xikimi xi nga hakerisa xirhonkulu mali ya le hansi loko a ri na lava a va hlayisaka.

1. **I yini ndzindzakhombo wa swa rihanyo?**

Pholisi ya ndzindzakhombo wa rihanyo i muxaka wa kontiraka ya ndzindzakhombo exikarhi ka munyiki wa ndzindzakhombo na n’winyi wa pholisi (vuriwaka pholisi ya ndzindzakhombo). N’winyi wa pholisi u tshembhisa ku hakela hakelo eka munyiki wa ndzindzakhombo loyi a tshembhisaka, ku nyikela mimbuyelo ya pholisi loko leswi nga kunguhatiwangiki swa rihanyo swi tshuka swi va kona (leswi boxiweke eka kontiraka) swi humelela.

Pholisi ya ndzindzakhombo a yi nge ku hakeli mali ya tihakelo ta swa rihanyo kumbe kumbe madurhelo kumbe vukorhokeri leswi lawuriwaka ehansi ka Nawu wa Swikimi swa Rihanyo, 1998 (Nawu wa 131 wa 1998). Ndzindzakhombo wa rihanyo yi nga va hi xivumbeko xa pholisi ya nkarhi wo koma kumbe pholisi ya nkarhi wo leha.

Mbuyelo wu nga va mali leyi vekiweke hi siku, kumbe hakelo ya ntsengo wa le henhla xikan’we. Yi tala ku hakela n’winyi wa pholisi thwii ematshan’wini ya muphakeri wa vukorhokeri bya nhlayiso wa rihanyo. Hambiswiritano, malulamiselo ya nga endliwa eka swiyimo swin’wana eka ku tihakelo ku endliwa thwii eka muphakeri wa nhlayiso wa rihanyo. Vanyiki va ndzindzakhombo va rihanyo va na layisense ku fambisa bindzu ra ndzindzakhombo naswona vinyi va minkavelo hi vona va nga na vun’winyi naswona va susumeta hi mbhindzulo.

Tinxaka ta tipholisi ta nkarhi wo koma (leti nga riki ta vutomi) i:

* Nsirhelelo wa tihakelo leti nga riki ta swa rihanyo, hikwalaho ka ku amukeriwa exibedlhele (pholisi ya xibedlhele)
* Nkayivelo wa tihakelo ta rihanyo (Nsirhelelo wa vangwa)
* Vutshunguri no kamberiwa HIV, Aids, rifuva na malariya.
* Ndzindzakhombo wa tendzo wa matiko
* Ku ponisiwa eka vutshunguri bya xihatla kumbe xofamba

Tinxaka ta tipholisi ta ndzindzakhombo ta rihanyo wa nkarhi wo leha i:

* Nsirhelelo wa tihakelo ta leswi nga riki swa rihanyo wu vangiwa hi ku amukeriwa exibedlhele, lowu nyikaka hakelo ya ntsengo wa khexe xikan’we eka siku na siku leri u etleleka exibedlhele, naswona yi fanele ku hakela exikarhi ka swin’wana, ku lahlekeriwa hi muholo eka ku va exibedlhele.
* Nhlayiso wa lava tsaneke
* Vutshunguri no kamberiwa HIV, Aids, rifuva na malariya
* Ku ponisiwa eka vutshunguri bya xihatla kumbe xofamba

**Ndzindzakhombo wa rihanyo wu ya hi milawu yinharhu hi ndlela leyi:**

* 1. **Milawu ya vanyiki va ndzindzakhombo mayelana** **na tipholisi ta ndzindzakhombo wa rihanyo**

Tipholisi ta ndzindzakhombo wa rihanyo a ti nga hakeli tihakelo ta rihanyo ku fana ta kuya eka dokodela, tihakelo ta swibedlhele kumbe madurhelo wahi na wahi kumbe vukorhokeri lebyi lawuriwaka ehansi ka Nawu wa Swikimi swa Rihanyo.

Kuna switsongo leswi nga katsiweki eka nawu lowu laha henhla. Swilo leswi nga katsiweki swi tirha eka tinxaka leti landzelaka ta tipholisi ta ndzindzakhombo:

* Nsirhelelo wa vangwa (lowu tlhelaka wu tiviwa hi ku kayivela ka tihakelo ta swa rihanyo)
* Vutshunguri no kamberiwa HIV, Aids, rifuva na malariya
* Ndzindzakhombo wa tendzo wa matiko
* Ku ponisiwa eka vutshunguri bya xihatla kumbe xofamba
* Nhlayiso wa lava tsaneke

Milawu leyi landzelaka ya tirha eka tipholisi ta ndzindzakhombo wa rihanyo hinkwato ku nga katsiwi ndzindzakhombo yo ya ematikweni ya le handle, ku ponisiwa hi swa rihanyo na nhlayiseko wo tsana, ku nga nsirhelelo wa vangwa, nsirhelelo wa tihakelo leti nga riki ta swa rihanyo hikwalaho ko amukeriwa exibedlhele, kumbe nsirhelelo mayelana na HIV, Aids, rifuva, na ku kamberiwa malariya na vutshunguri:

* Yi fanele kuva yi tsarisiwile ehansi ka ntlawa.
* A yi fanelangi kuva na xihlawuhlawu ehenhla ka n’winyi wa phoisi kuya hi rixaka, vukhale, rimbewu, xiyimo xa vukati, laha u sukaka kona, nhlavutelo wa swa masangu, vuyimana, vulamari, xiyimo xa rihanyo kumbe swivangelo swo fana swihi na swihi.
* Munyiki wa ndzindzakhombo a nge ali ku nghena eka tikontiraka mayelana na tipholisi leti na lava nga vaka vinyi va tipholisi, handle ka laha va veke na vukungundzwana mayelana na ndzindzakhombo.

Nawu lowu landzelaka wa tirha eka tipholisi hinkwato ta ndzindzakhombo wa rihanyo, handle ka nsirhelelo wa vangwa:

* Munyiki wa ndzindzakhombo a nge lavi kuva n’winyi wa pholisi kumbe munhu la nga na ndzindzakhombo kuva xirho xa xikimi xa mpfuno wa rihanyo.
	1. **Nkarhi wo rindzela mayelana na ndzindzakhombo wa rihanyo**

Pholisi ya ndzindzakhombo wa rihanyo yi nyika nsirhelelo wa vangwa; nsirhelelo wa tihakelo leti nga riki ta rihanyo hi ku amukeriwa exibedlhele; kumbe nsirhelelo mayelana na HIV, Aids, rifuva, na ku kamberiwa malariya na vutshunguri, yi nga nyika:

* Nkarhi wo rindzela wu fika eka 3 wa tin’hweti; na
* Kuya hi xiyimo na/kumbe nkarhi wo rindzela wa xiyimo xo karhi lexi a xiri kona ku fikela 12 wa tin’hweti.

Mayelana na tipholisi leti ta ndzindzakhombo wa rihanyo, kuna swilaveko swin’wana mayelana na nkarhi wo rindzela leswi munyiki wa ndzindzakhombo a faneleke ku swi landzelela.

Munyiki wa ndzindzakhombo a nge veki nkarhi wo rindzela eka xiyimo xo karhi eka pholisi ya ndzindzakhombo wa rihanyo ya n’winyi wa pholisi, loko n’winyi wa pholisi yeleyo:

* Eka 3 wa tin’hweti a nga si nghene eka pholisi ‘yintshwa’ ya ndzindzakhombo wa rihanyo wa mimbuyelo yo yelana; **na**
* a hetisile nkarhi wo rindzela eka xiyimo xo karhi mayelana na pholisi yeleyo.

Ku yisa emahlweni, laha nkarhi wo rindzela wa n’winyi wa pholisi ehansi ka pholisi ya rihanyo leyi nga hundza mayelana na tipholisi leti boxiweke ti nga si helela hi nkarhi loko n’winyi wa pholisi a ha yile eka pholisi yintshwa ya rihanyo (ya mimbuyelo yo fana), munyiki wa ndzindzakhombo wa pholisi yintshwa ya ndzindzakhombo wa rihanyo a nga vekela ntsena nkarhi wo rindzela wo ringana na lowu a wu sarile eka pholisi leyi nga hundza.

**2.3 Swilaveko swo paluxa loko ku tekiwa pholisi ya ndzindzakhombo wa rihanyo**

Munyiki wa ndzindzakhombo u fanele ku landzelela swilaveko leswi landelaka swo paluxa mayelana na tipholisi hinkwato ta ndzindzakhombo wa rihanyo ku nga katsiwi ndzindzakhombo wa tendzo ta matikomambe, ku ponisiwa hi swa rihanyo na nhlayiso wo tsana, ku nga nsirhelelo wa vangwa, nsirhelelo wa tihakelo leti nga riki ta rihanyo hikwalaho ko amukeriwa exibedlhele, kumbe pholisi leyi nyikaka nsirhelelo mayelana na HIV, Aids, rifuva, na ku kamberiwa malariya na vutshunguri:

* A nge tumbuluxi mhaka ya leswaku i nchumu wo siva vuxirho bya xikimi xa rihanyo.
* Munyiki wa ndzindzakhombo, mayelana na pholisi ya ndzindzakhombo wa rihanyo ya nsirhelelo wa tihakelo leti nga riki ta rihanyo hikwalaho ko amukeriwa exibedlhele, a nge vuli onge u sirheleriwa eka tihakelo ta swa rihanyo.
1. **Ku hambana exikarhi ka xikimi xa mpfuno wa rihanyo na pholisi ya ndzindzakhombo wa rihanyo**

Tafula laha hansi ri longoloxa ku hambana exikarhi ka swikimi swa mpfuno wa rihanyo na ndzindzakhombo wa rihanyo.

| **XIKIMI XA MPFUNO WA RIHANYO**  | **NDZINDZAKHOMBO WA RIHANYO**  |
| --- | --- |
| Ku hava malembe ya le henhla yo titsarisela (ku hava xihlawuhlawu). | Tipholisi ti’wana tina ku pimela malembe yo titsarisela. |
| Xirho xa xikimi xin’we xa mpfuno wa rihanyo a nge vi xirho xa xikimi xin’wana xa rihanyo.  | Ku hava mpimo eka nhlayo ya tipholisi ta ndzindzakhombo wa rihanyo leti munhu a nga vaka na tona, kambe kuna milawu yo karhi hi nkoka wa mimbuyelo leyi tipholisi leti ti nga yi nyikaka. Loko n’winyi wa pholisi a ri na ndzindzakhombo yo angarhela, a nge amukeli hakelo yo helela leyi nga hakeriwa. Leswi i mhaka ya leswaku khombo leri sirheleriweke ri hakelela moyi a nga na ndzindzakhombo eku lahlekeriweni hikwalaho ka leswi humeleleke.  A yi endleriwangi ku fumisa la nga na ndzindzakhombo kumbe la vuyeriwaka eka pholisi. |
| Ku titsarisela ko pfuleka – swikimi swa mpfuno wa rihanyo a swi nge aleli vuxirho. | Vuxirho byi nga aleriwa kuya hi phurofayili ya khombo ra wena loko munyiki wa ndzindzakhombo yi hlawula ku endla tano. |
| Ku pimiwa hi muganga:* Swirho hinkwaswo swi hakela mali yo ringana kuya hi kungu leri hlawuriweke na nhlayo ya swirho (sayizi ya ndyangu). Tihakelo ti bohiwa eka phakeji leyi hlawuriweke naswona yi nga ya hi muholo na hi nhlayo ya vahlayisiwa.
* Hakelo yo ringana yo hakela eka swirho swa khombo ra le henhla na le hansi.
 | Tihakelo ti fambelana na khombo, yan’wana ya vanhu kasi yan’wana i ya kuya hi ntlawa. Leswi swi ya hi milawu eka nawu.Eka nsirhelelo wa vangwa, nsirhelelo wa tihakelo leti nga riki ta rihanyo hikwalaho ko amukeriwa exibedlhele, na HIV, Aids, rifuva, na ku kamberiwa malariya na vutshunguri, tihakelo ti bohiwa hi ntlawa lowu n’winyi wa pholisi a vaka xiphemu xa kona. Ku fana na swikimi swa rihanyo eka tinxaka leti sirhelelaka swirho hinkwaswo (ku nga langutisiwa vukhale, rimbewu, muholo, sw.sw) swi hakela tihakelo ta mimbuyelo yo fana.  Eka swimakiwa leswi nyikaka ndzindzakhombo wa tendzo ya Matikomambe, Ku rhurhisiwa ka swa xihatla swa rihanyo kumbe ku fambisiwa Nhlayiso wo Tsana, hakelo yi nga bohiwa hi munhu wa phurofayili ya khombo ra n’winyi wa pholisi. Munyiki wa ndzindzakhombo a nga lava leswaku n’winyi wa pholisi loyi a nghenaka eka pholisi ya ndzindzakhombo wa rihanyo endzhaku ka malembe yo karhi yi hakela hakelo ya le henhla ku tlula n’winyi wa pholisi loyi a ngheneke eka kontiraka a rintsongo, yi nyika hakelo yo fana ya le henhla leyi hakeriwaka vinyi va tipholisi hinkwavo va malembe yo ringana. |
| Pfumeleriwile hi swibedlhele swo tala leswi nga riki swa mfumo (swo hlawuriwa na swa xilamulelamhangu) kuya hi phakeji ya mbuyelo ya xikimi leyi hlawuriweke (ku kuma mpfumelelo rosungula swi nga laveka). | A yi sirheleli tihakelo ta rihanyo na ta xibedlhele; hi xitalo yi nyika hakelo ya xikan’we kumbe hi siku ntsengo wa Rhandi (pimiweke eka mintsengo leyi vekiweke hi nawu) eka nhlayo ya masiku leyi n’winyi wa pholisi a ri exibedlhele. |
| Milawu ya swikimi hi ndlela ya mbuyelo yo karhi yi ta kombisa ndzima ya mimbuyelo eka swiyimo swa Mbuyelo wa le Hansi lowu Vekiweke. Mimbuyelo ya Vuongori bya mahlo kumbe bya Swirho) swi ta hlamuseriwa eka milawu ya swikimi swa phakeji ya mbuyelo wo karhi leyi hlawuriweke eka mbuyelo wa lembe ro karhi. | Mbuyelo wu nga va ntsengo lowu bohiweke wa mali lowu hlayeriwaka hi siku, kumbe hakelo ya xikan’we ya mali leyi hakeriwaka loko mhaka yo karhi yi humelela (xik.Xiyimo xa rihanyo xo karhi xa tumbuluka).A hi ntsengo wa mali lowu sirhelelaka tihakelo / madurhelo ya endlelo ra rihanyo ro karhi. |
| Tihakelo ta mimbuyelo ya le xibedlhele, kuya hi milawu ya xikimi leyi rhijisitariweke.  | A nga hakeleli tihakelo ta le xibedlhele, tihakelo ta madokodela kumbe tihakelo tin’wana tin’wana ta rihanyo leti Nyikaka ntsengo lowu vekiweke wa mali eka n’winyi wa pholisi leyi hlayeriwaka hi siku kumbe mbuyelo wa ntsengo wa xikan’we lowu hakeriwaka loko mhaka yo karhi yi humelela. |
| Vutshunguri bya vuvabyi byo tika byi ya hi leswi nyikiwaka Mimbuyelo wa le Hansi lowu Vekiweke. Vutshunguri byo engetela (xik.Vutshunguri bya swidzidziharisi swa miri kumbe vutshunguri lebyi nga nyikiweki hi Mimbuyelo ya le Hansi leyi Vekiweke) byi ta pfuniwa hi timali hi ku fambisana na milawu ya swikimi swa phakeji ya xikimi xa mpfuno wa rihanyo lexi hlawuriweke. | Yi nga sirhelela tihakelo / madurhelo yo kambela vutshunguri bya HIV, Aids, rifuva, na malariya. Tinxaka tin’wana hinkwato ta tipholisi ta ndzindzakhombo a ti hakeli tihakelo ta rihanyo mayelana na mavabyi yo tika, kambe u nga hakela mintsengo leyi vekiweke ya mali eka n’winyi wa pholisi kumbe mbuyelo wa hakelo ya xikan’we eka mavabyi yo karhi yo tika tanihi xedulu ya pholisi. |
| Mimpimo yo amukeriwa exibedlhele hi lembe yi le henhla kumbe a yi pimiwangi, hi ku fambelana na tindlela ta mbuyelo leti vekiweke eka milawu ya swikimi swa mbuyelo wa lembe ro karhi. | Mimbuyelo eka nsirhelelo wa vangwa na nsirhelelo wa tihakelo leti nga riki ta rihanyo hikwalaho ko amukeriwa exibedlhele yi pimiwile kuya hi nawu. Sirhelela vangwa a wu pfumeleriwi ku hakela ku tlula R172 000 hi munhu hi siku. Nsirhelelo wa tihakelo leti nga riki ta rihanyo hikwalaho ko amukeriwa exibedlhele wu nga hakela ntsena mali ya le henhla ya R20 000 hi lembe. |

1. **SWIVUTISO LESWI TALAKA KU VUTISIWA – *SWIKIMI SWA MPFUNO WA RIHANYO***
	1. **I yini Akhawunti yo Hlayisa ya Rihanyo?**

Tindlela tin’wana ta xikimi xa mpfuno xa rihanyo ti na swin’wana leswi **vuriwaka akhawunti ya nhlayiso wa rihanyo (MSA).** Hi xitalo phesente ya tihakelo ta wena ta n’hweti na n’hweti (kwalomu ko fika eka 25%), leswi tirhisiweke ku hakelela tihakelo ta siku na siku ta le xibedlhele na ta loko u nga amukeriwangi exibedlhele. Timali leti nga tirhisiwangiki ti hundziseriwa eka lembe leri taka, na loko u cinca swikimi swi nga hundziseriwa eka xikimi xa rihanyo lexi landzelaka loko kuri na ndlela ya MSA, kumbe u hakeriwa loko u cinca xikimi u ri hava akhawunti yo hlayisa.

1. **SWIVUTISO LESWI TALAKA KU VUTISIWA – *NDZINDZAKHOMBO WA RIHANYO***
	1. **Xana swirho swa mina swa ndyangu swa sirheleriwa ehansi ka ndzindzakhombo wa mina?**

Ina, u nga kuma nsirhelelo wa wena na xirho xa ndyangu xihi na xihi u nga tsakelaka ku xi sirhelela, ntsena loko kungu ra wena ri vula sweswo.

* 1. **Xana swa koteka ku engetela ntsengo wa nsirhelelo (ntsengo wa nsirhelelo) loko ndzi ri na pholisi ya ndzindzakhombo wa rihanyo?**

Ina, swa koteka ku engetela ntsengo lowu sirheleriweke ku fika eka wa le henhla (loko swi koteka) loko u ri na pholisi ya ndzindzakhombo. Swi nga endliwa hi ku tihlanganisa na munyiki wa ndzindzakhombo wa wena no kumisisa leswaku tihakelo ta ku engeteleka koloko ku tava yini, na ku cinca loku nga lavekaka eka kontiraka ya ndzindzakhombo (pholisi) exikarhi ka wena na munyiki wa ndzindzakhombo.

1. **Xana ndzi hlawula njhani exikarhi ka xikimi xa mpfuno wa rihanyo kumbe pholisi ya ndzindzakhombo wa rihanyo?**
* Tiva swikimi swa mpfuno switsongo / tipholisi ta ndzindzakhombo wa rihanyo no kombela marungula ya mimbuyelo ya vona, tihakelo, swipimelo na leswi nga katsiweki. Fananisa marungula laya nyikiweke ku vona leswaku hi wahi laya fikelelaka swilaveko swa wena.
* Handle ka mimbuyelo ya nhlayiso wa rihanyo, tlhela u kuma leswi saleke swa swikimi / rihanyo (mpimo wo pfumala mali), tihakelo leti nga riki na nhlayiso wa rihanyo, ku fana na tihakelo ta mafambiselo, ku vona leswaku xikimi lexi u xi hlawulaka xi le ka xiyimo xa kahle xa swa timali no nyika nkoka wa kahle – mafambiselo ya le henhla kumbe tihakelo tin’wana leti u nga ti hakelaka ku sirhelela xaka eka xikimi xin’wana lexi hakerisaka tihakelo ta le hansi.
* Xo hetelela, hlawula ndlela ya kahle according to swilaveko swa wena swa nhlayiso wa rihanyo, xiteji xa vutomi bya wena na leswi u nga swi fikelelaka.
* Mutsundzuxi wa timali a nga ku pfuna ku kuma xintshuxo lexi faneleke xa swilaveko swa wena na mpimanyeto – kamba loko mutsundzuxi a pasisiweke hi FSCA.
1. **Hilaha u nga endlaka xivilelo ehenhla ka xikimi xa mpfuno wa rihanyo**

Swikimi swa mpfuno wa rihanyo swi na endlelo ra ndlela ya swivilelo swa vona swa le ndzeni. U na tindlela leti landzelaka leti nga kona eka wena loko u nga eneriseki hi mhaka yihi na yihi ya xikimi xa mpfuno wa rihanyo ra wena:

* Tivisa xikimi xa mpfuno wa rihanyo ra wena xa xivilelo xa wena hi ku tsala.
* Loko xivilelo xa wena xi nga ololoxiwi kuva u eneriseka ku nga si hela nkarhi wo twala u nga xi hundzisela eka CMS.
1. **Maendlelo ya xivilelo ehenhla ka munyiki wa ndzindzakhombo**

Vanyiki va ndzindzakhombo hinkwavo lava nga na layisense va na rimba leri vekiweke ra swivilelo na tindlela to ololoxa nkwetlembetano. U na tindlela leti landzelaka loko u nga eneriseki hi xikumiwa xa vona xikumiwa xa swa timali kumbe vukorhokeri:

* Tivisa khamphani ya wena ya ndzindzakhombo kumbe FSP leyi pasisiweke hi xivilelo xa wena hi ku tsala.
* Loko xiphiqo xa wena xi nga ololoxeki kuva u enela ku nga si hela nkarhi wo karhi, u nga ta hundziseriwa mahala eka Ombudsman wa Swivilelo swa Ndzindzakhombo wa Nkarhi wo Koma kumbe Ombudsman wa Swivilelo wa Muphakeri wa Vvukorhokeri bya swa Timali (loyi a tiviwaka hi FAIS Ombud).
* Loko xivilelo xa wena xi ri hi mayelana na ku tlula Nawu wa Ndzindzakhombo ya Nkarhi wo Koma kumbe Nawu wa Ndzindzakhombo ya Nkarhi wo Leha, u fanele ku tihlanganisa na Financial Sector Conduct Authority (FSCA). Loko xivilelo xi fambelana na ku tlula nawu ko karhi ka Nawu wa Ndzindzakhombo, u fanele ku tihlanganisa na Prudential Authority (PA). Loko wun’we wa Milawu leyi yi tluriwile, Musirheleri wa swivilelo a nga yisa xivilelo xa wena eka FSCA kumbe PA.

**Nxaxamelo wa marito**

|  |  |
| --- | --- |
| **Nkarhi** | **Nhlamuselo**  |
| **Swipimelo na leswi eswi nga katsiwiki**  | Swipimelo swi vula leswaku xikimi xa mpfuno wa rihanyo ra wena kumbe pholisi ya ndzindzakhombo wa rihanyo yi nyika swiyimo swa rihanyo swo karhi, tinxaka ta vutshunguri kumbe swiyimo swo karhi. Kuva ku nga katsiwi swi hlamusela xiyimo xa rihanyo kumbe muxaka wo lahlekeriwa lowu nga sirheleriwangiki hi xikimi kumbe munyiki wa ndzindzakhombo. Tipholisi to hambana ti nga va swo hambana leswi nga katsiweki, tanihi leswi swinawana swi nga hlamuseleki leswaku i muxaka wihi wa makhombo ya munyiki wa ndzindzakhombo wu faneleke ku sirheleriwa. Tanihi leswi ku nga hava tiPMB ku tisirhelela, ka ha ri xiboho xa bindzu eka munyiki wa ndzindzakhombo ku teka xiboho leswaku i muxaka wihi wa makhombo ti nga yi sirhelelaka. |
| **Nkarhi wo tiehleketa**  | Loko wa ha ku xava pholisi ya ndzindzakhombo wa rihanyo sweswi leyi nga na nkarhi wo hundza 31 wa masiku naswona ku hava mbuyelo lowu hakeriweke kumbe xikoxo naswona u teka xiboho xa leswaku a swi ringanelangi kumbe a wa ha yi lavi, u nga khansela pholisi ku nga si hela 14 wa masiku u yi tekile. Loko u teka pholisi ya ndzindzakhombo wa rihanyo leyi nga nkarhi wa hi n’hweti kumbe ehansi, u nga khansela pholisi xikan’wekan’we.Nkarhi wa 14 wa masiku i wo rindzela, naswona wu tirha ntsena eka pholisi ya ndzindzakhombo wa rihanyo.  |
| **Ku paluxa** | Endlelo laha xirho na xikimi xa mpfuno wa rihanyo, kumbe n’winyi wa pholisi na munyiki wa ndzindzakhombo, va fanele ku paluxa timhaka hi ku kombisana kontiraka yi nga si sayiniwa no hetisiwa. Loko ku ri na marungula ya nkoka hi matimu ya swikoxo swa wena kumbe matimu ya wena ya rihanyo, marungula lawa ya fanele ku paluxeriwa muhakeri wa vukorhokeri bya wena wa timali/mutsundzuxi wa swa timali/burokara. |
| **Mikarhi ya pholisi na swiyimo / milawu ya swikimi** | Mikarhi ya pholisi na swiyimo swi ya hi swinawana swo karhi, milawu ya matikhomelo, mitirho, na swiboho leswi munhu la nga na ndzindzakhombo a faneleke ku swi landzelaka, ku endlela ku tshama a sirhelekile hi pholisi yo karhi. Loko swiyimo swa pholisi swi nga fikeleleki, kutani pholisi ya ndzindzakhombo a yi nge hakeli xikoxo.Swipimelo na swiyimo swa xikimi xa mpfuno wa rihanyo swi tiviwa tanihi milawu ya xikimi. Milawu ya swikimi ya ndlela ya mbuyelo wo karhi eka ndlela ya mbuyelo yi kombisa swipimelo na swiyimo swa kontiraka exikarhi ka xirho na xikimi xa mpfuno wa rihanyo. Ku fana na swipimelo swa pholisi na swiyimo, leswi swi kombisa swinawana swo karhi, milawu ya matikhomelo, miirho, na swiboho leswi xirho xi faneleke ku swi landzelela, ku endlela ku tshama swi sirheleriwile hi xikimi xa mpfuno wa rihanyo. |
| **Hakelo** | Xana i mali muni leyi u nga ta yi hakela xikimi xa mpfuno wa rihanyo ku vuyeriwa hi ‘nsirhelelo wa nhlayiso wa rihanyo’ kumbe ku u nga hakelaka munyiki wa ndzindzakhombo ku kuma “mimbuyelo ya pholisi,” tanihi leswi vekiweke eka kontiraka ya pholisi kumbe matsalwa ya pholisi. Tihakelo ta hakeriwa hi mikarhi leyi vekiweke, hi xitalo n’hweti na n’hweti kumbe lembe na lembe. Mikarhi leyi yi nga tirhisiwa hi ku cincanisiwa.  |
| **Mbuyelo**  | Ntsengo lowu hakeriwaka hi munyiki wa ndzindzakhombo kumbe xikimi xa mpfuno wa rihanyo eka munhu la endlaka xikoxo, loko munhu la sirheleriweke a lahlekeriwa hi leswi sirheleriweke hi pholisi ya ndzindzakhombo wa rihanyo kumbe xikimi xa mpfuno wa rihanyo.  |
| **Nsirhelelo wa ku kayivela hakela ya rihanyo – leyi tiviwaka tanihi Nsirhelelo wa vangwa / ~~pholisi~~** ya nsirhelelo wa vangwa | Nsirhelelo wa vangwa, kumbe a pholisi ya nsirhelelo wa vangwa i pholisi ya ndzindzakhombo wa nkarhi wo koma (lowu nga riki wa vutomi) leyi endleriweke ku nyika nsirhelelo wo engetela eka lava nga na xikimi xa mpfuno wa rihanyo. Yi sirhelela nkayivelo, kumbe xiphemu xa nkayivelo, exikarhi ka tihakelo ta xikimi xa mpfuno wa rihanyo ra wena (MST), na tihakelo tinene leti hakerisiwaka hi vatirhi va nhlayiso wa rihanyo lava nga riki va mfumo. Yi kongoma eka ku vona leswaku u sirheleriwile loko tihakelo ta wena ta swa rihanyo ti hundza mpimo wa xikimi xa mpfuno wa rihanyo ra wena, kumbe ku kayivela kwihi na kwihi loku yelanaka, ku endlela leswaku u nga lahlekeriwi hi swa timali, ntsena loko swipimelo swa nawu swin’wana, na swiyimo swa fikeleriwa. Sirhelela vangwa a wu pfumeleriwi ku hakela ku tlula R172 000 hi munhu hi siku (ku sukela 2021). |
| **Munyiki wa Vukorhokeri la Vekiweke** | Munyiki wa nhlayiso wa rihanyo kumbe ntlawa wa vanyiki wa nhlayiso wa rihanyo, lava hlawuriweke hi xikimi xa mpfuno wa rihanyo tanihi lava tsakeriwaka hi vanyiki va vona ku nyika swirho hi ku kambela, vutshunguri, na nhlayiso wa rihanyo. Loko vukorhokeri byi nyikiwa hi Munyiki wa Vukorhokeri la Vekiweke hi ku landza ku faneriwa hi PMB, kutani tihakelo tin’wana ti nga laveka. |

**Vutihlanganis byo tirhiseka**

**Vulawuri bya Matikhomelo ya Xiyenge xa swa Timali (FSCA)**

Ku kamba loko munyiki wa vukorhokeri bya timali (FSP), eka mhaka leyi munyiki wa ndzindzakhombo wa rihanyo kumbe mutsundzuxi wa swa timali loyi a xavisaka xikimi xa mpfuno wa rihanyo kumbe pholisi ya ndzindzakhombo wa rihanyo, a ri na layisense no pfumeleriwa kuva a ku xavisela swimakiwa swa timali na vukorhokeri, tihlanganisi na FSCA.

|  |  |
| --- | --- |
| Ndhawu yo amukela tiqingho ya FSCA |  012 428 8000 |
| Ndhawu Ya Tiqingho  |  0800 20 3722 (FSCA) |
| Nomboro ya fekisi |  012 346 6941 |
| Kherefu ya imeyili |  enquiries@fsca.co.za / complaints@fsca.co.za  |
| Kherefu ya ndhawu |  Riverwalk Office Park, Block B, 41 Matroosberg Road, Ashlea Gardens, Pretoria, South Africa 0081 |
| Kherefu ya poso |  P.O. Box 35655, Menlo Park, Pretoria, 0102 |
| Webusayiti |  [www.fsca.co.za](http://www.fsca.co.za) |

Eka marungula ya dyondzo ya timali eka khasimende (CED) kumbe loko u ta tsakela CED ku endla wekixopo ya mahala ku dyondzisa hi swa timali endhawini ya ka n’wina, mugangeni, kerekeni, exikolweni kumbe entirhweni tihlanganisi na **CED ya FSCA.**

|  |  |
| --- | --- |
| Imeyili |  CED.Consumer@fsca.co.za  |
| Webusayiti |  [www.fscamymoney.co.za](http://www.fscamymoney.co.za) |

**Vulawuri bya Swiyenge swa Timali (Prudential Authority) (PA)**

Ku kumisisa lokomunyiki wa ndzindzakhombo a ri na layisense yo endla bindzu,tihlanganisi na PA**.**

|  |  |
| --- | --- |
| Riqingho | 012 313 3911/0861 12 SARB (0861 12 7272) |
| Fekisi | 012 313 3197/ 012 313 3929 |
| Imeyili | PA-Info@resbank.co.za |
| Kherefu ya poso | P.O. Box 8432, Pretoria 0001 |
| Kherefu Ya Ndhawu | South African Reserve Bank, 370 Helen Joseph Street, Pretoria 0002 |
| Webusayiti | [www.resbank.co.za](http://www.resbank.co.za/) |

**Muyimeri wa Ndzindzakhombo wa nkarhi wo Koma (OSTI**) **na Muyimeri wa Ndzindzakhombo wa nkarhi wo Leh (OLTI)**

Eka swivilelo mayelana na tipholisi ta ndzindzakhombo wa rihanyo, tihlanganisi na Musirheleri wa Ndzindzakhombowa nkarhi wo Koma kumbe Musirheleri wa Ndzindzakhombo wa nkarhi wo Leha, kuya hi nxaxamelo wa pholisi, ku nga va wa nkarhi wo koma (lowu nga riki wa vutomi) kumbe nkarhi wo leha (vutomi). Lemuka leswaku khamphani ya ndzindzakhombo wa wena yi fanele ku nyikiwa nkarhi ku ololoxa xiphiqo kumbe xivilelo xi nga si hundziseriwa eka FAIS Ombud.

**Musirheleri wa swivilelo wa ndzindzakhombo wa Nkarhi wo Koma (OSTI)**

|  |  |
| --- | --- |
| Riqingho | 011 726 8900 |
| Sharecall | 0860 726 890 |
| Fekisi | 011 726 5501 |
| Imeyili | info@ombud.co.za  |
| Kherefu ya ndhawu | 1 Sturdee Avenue, 1st Floor, Block A, Rosebank, Johannesburg 2196 |
| Kherefu ya poso | Private Bag X45, Claremont, Cape Town 7735 |
| Webusayiti | [www.osti.co.za](http://www.osti.co.za) |

**Musirheleri wa Swivilelo wa Ndzindzakhombo wa Nkarhi wo Leha**

|  |  |
| --- | --- |
| Riqingho | 021 657 5000 |
| Sharecall | 0860 103 236 |
| Fekisi | 021 674 0951 |
| Imeyili | info@ombud.co.za  |
| Kherefu ya ndhawu | 21 Dreyer Street, 3rd Floor, Sunclare Building, Claremont, Cape Town,7700 |
| Kherefu ya poso | Private Bag X45, Claremont, Cape Town 7735 |
| Webusayiti | [www.ombud.co.za](http://www.ombud.co.za) |

A wu tivi kuri u fanele ku tihlanganisa na Muyimeri wihi? Tihlanganisi na **ndhawu yo tihlanganisa ya le xikarhi mayelana na swivilelo swa ndzindzakhombo na swivutiso**.

|  |  |
| --- | --- |
| Sharecall |  0860 103 236 / 0860 726 890 |
| Telefax |  086 589 0696 |
| Imeyili |  info@insuranceombudsman.co.za |
| Webusayiti |  [www.insuranceombudsman.co.za](http://www.insuranceombudsman.co.za) |

**Huvo ya Swikimi swa Rihanyo (CMS)**

Tihlanganisi na CMS ku kuma swo tala hi ntirho wa vona, timfanelo ta swirho, Mimbuyelo ya le Hansi leyi Vekiweke (tiPMB), na hilaha u nga endlaka xivilelo ehenhla ka ximi xa rihanyo.

|  |  |
| --- | --- |
| Riqingho | 012 431 0500 |
| Senthara ya Nhlayiso wa Khasimende | 0861 123 CMS (267) |
| Fekisi | 086 206 8260 |
| Imeyili | information@medicalschemes.co.za  |
| **Swivilelo** |
| Fekisi | 086 673 2466 |
| Imeyili | complaints@medicalschemes.co.za  |
| Kherefu ya ndhawu | Block A, Eco Glades 2 Office Park, 420 Witch - Hazel Avenue, Eco Park, Centurion, 0157 |
| Kherefu ya poso | Private Bag X34, Hatfield, 0028 |
| Webusayiti | [www.medicalschemes.co.za](http://www.medicalschemes.com) |

**Musirhelelo wa Muphakelavukorhokeri bya swa Timali (Musirheleli wa FAIS)**

Eka swivilelo mayelana na vatsundzuxi va swa timali na vanyiki va ximakiwa xa swa timali tihlanganisi na FAIS Ombud. Lemuka leswaku khamphani ya ndzindzakhombo wa wena yi fanele ku nyikiwa nkarhi ku ololoxa xiphiqo kumbe xivilelo xi nga si hundziseriwa eka FAIS Ombud.

|  |  |
| --- | --- |
| Riqingho | 012 762 5000 |
| Sharecall | 086 066 3274 |
| Fekisi | 011 348 3447 |
| Imeyili | info@faisombud.co.za |
| Swivilelo hi vukorhokeri bya hina | hestie@faisombud.co.za  |
| Swivutiso hi xiyimo xa swivilelo | enquiries@faisombud.co.za  |
| Kherefu ya ndhawu | Kasteel Park Office Park, Orange Building, 2nd Floor,546 Jochemus Street, Erasmus Kloof, Pretoria, 0048 |
| Kherefu ya poso | P.O. Box 74571, Lynnwood Ridge 0040 |
| Webusayiti | [www.faisombud.co.za](https://faisombud.co.za/) |

© 2021 FSCA

XITIVISO (DISCLAIMER)

*Marungula laya kumekaka eka xibukwana lexi ya nyikiwile hi Vulawuri bya Matikhomelo ya Xiyenge xa swa Timali (FSCA) ku va ya marungula lawa ntsena. Marungula lawa a ya vumbi xitsundzuxo xa xinawu, xa phurofexinali kumbe switsundzuxo swa swa timali. Loko vukheta byihi na byihi byi endliwile ku vona leswaku vundzeni bya tirhiseka no va bya ntiyiso, FSCA a yi nyiki xitiyisiso, kumbe ku tiboha kumbe ku tiyisisa mayelana na leswi naswona a yi amukeli vutihlamuleri bya swa xinawu kumbe vutihlamuleri bya vundzeni kumbe ntiyiso wa marungula lowu nyikiweke, kumbe ku lahlekeriwa kwihi loku vangiweke hi ku kongoma na kuva ku nga kongomangi hi ku tshembhela eka ku tirhisa marungula walawo. Handlekaloko swi vuriwe hi ndlela yin’wana, vun’wini bya marungula hinkwawo i bya FSCA. Ku hava marungula eka xibukwana lexi ya nga kandziyisiwaka nakambe kumbe ku humelerisa kumbe ku tirhisa nakambe kumbe ku endliwa nakambe hi ndlela yin’wana kumbe hi swihangalasa mahungu swin’wana handle ka loko ku ri na mpfumelelo lowu tsariweke lowu kumiweke ku suka eHofisini ya Mukhanseri Jenerali wa FSCA.*

1. Mimbuyelo ya le Henhla hinkwayo leyi Vekiweke yi fanele ku hakeriwa hi swikimi swa mpfuno wa rihanyo. Hambiswiritano, kwalaho ntsengo wu ya hi milawu ya xikimi, mirhi leyi longoloxiweke na minxaxamelo. Loko xikimi xa wena xi thola muphakeri wa vukorhokeri wo karhi, xikimi xa wena xi nga hlawula kuva xi nga hakeli ku hambana exikarhi ka tihakelo tinene na leswi a wu ta hakela loko a wu tirhise muphakeri wa vukorhokeri la hlawuriweke. [↑](#footnote-ref-1)